《帐夜》
清代·吴兆骞

穹帐连山落月斜，梦回孤客尚天涯。
雁飞白草年年雪，人老黄天夜夜笳。
驿路几通南国使，风云不断北庭沙。
春衣少妇空相寄，五月边城未著花。

作者简介：（1631—1684）清江南吴江人，字汉槎。吴兆宽弟。少有才名，与华亭彭师度、宜兴陈维崧有“江左三凤凰”之号。顺治十四年科场案，无辜遭累，遣戍宁古塔，居二十三年。友人顾贞观求明珠子纳兰性德为之缓颊，旧日文友宋德宜、徐乾学集资纳赎，始得放归，又三年而卒。有《秋笳集》。